
Καθορισμός αρμοδιοτήτων που διατηρούνται από τον 

Υπουργό και τις περιφερειακές αρχές ή όργανα διάνο- 

μαρχιακού επιπέδου του Υπουργείου Γεωργίας. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του όρθρου 1 παρ. 1 και 2 του Ν. 2026/ 
1992 «Ρύθμιση θεμάτων οργάνωσης και προσωπικού της 
δημόσιας διοίκησης και άλλες διατάξεις» (Α’ 43). 

2. Τις διατάξεις του όρθρου 27 του Ν. 2081/1992 «Ρύθ¬ 
μιση του θεσμού των Επιμελητηρίων, τροποποίηση των 
διατάξεων του Ν. 1712/1987 για τον εκσυγχρονισμό των 
επαγγελματικών οργανώσεων των εμπόρων, βιοτεχνών 
και λοιπών επαγγελματιών και άλλες διατάξεις» (Α* 154). 

3. Το γεγονός ότι από τις διατάξεις του παρόντος δεν 
προκύπτει δαπάνη εις βάρος του κρατικού προϋπολογι¬ 
σμού. 

4. Τις 524/1992 και 183/1993 γνωμοδοτήσεις του 
Συμβουλίου της Επικρατείας, με πρόταση των Υπουργών 
Προεδρίας της Κυβέρνησης, Εσωτερικών και Γεωργίας, 
αποφασίζουμε: 

Άρθρο 1 

Διατήρηση αρμοδιοτήτων από τον Υπουργό 

Διατηρούνται, σύμφωνα με την παρ. 1 του άρθρου 1 του 
Ν. 2026/1992, από τον Υπουργό Γεωργίας, οι κατά τις 
ισχύουσες διατάξεις αρμοδιότητες σε αντικείμενα του 
Υπουργείου Γεωργίας, ως εξής: 

Α. Οι κατά τις περιπτώσεις α - ε* της παραγράφου 2 του 


άρθρου 1 του Ν. 3200/1955 «περί διοικητικής αποκε- 
ντρώσεως», όπως συμπληρώθηκε με το άρθρο 8 του Ν.Δ. 
3620/1956, αρμοδιότητες. 

Β. ΕΓΓΕΙΟΙ ΒΕΛΤΙΩΣΕΙΣ 

α) Ο προσδιορισμός των αναγκών της χώρας σε εγγειο¬ 
βελτιωτικά και αντιδιαβρωτικά έργα, η κατάρτιση ετησίων 
και πολυετών προγραμμάτων μελέτης και εκτέλεσης πό¬ 
σης φύσεως εγγειοβελτιωτικών και αντιδιαβρωτικών έρ¬ 
γων ύψους προϋπολογισμού άνω 500.000.000 δρχ., κα¬ 
θώς και εκείνων που παρουσιάζουν τεχνικές ιδιαιτερότη¬ 
τες, η εκπόνηση μελετών αξιοποίησης παθσγενών και επι¬ 
κλινών εδαφών σε περιπτώσεις εγγειοβελτιωτικών έργων 
ύψους δαπάνης άνω των 500.000.000 δρχ., καθώς και 
εκείνων που παρουσιάζουν τεχνικές ιδιαιτερότητες, η 
αξιολόγηση επενδύσεων εγγειοβελτιωτικών έργων και της 
συμμετοχής των διεθών Οργανισμών σε α [πές. 

(Άρθρο 1 του Ν.Δ. 3881 /58 ΦΕΚ 181Α* σε συνδυασμό 
με άρθρο 20 παράγρ. 2α εδάφ. αα και ββ, 2β εδαφ. αα, ββ, 
γγ, δΰ και εε, 2ε εδαφ. αα, ββ, γγ, δδ, εε και στστ, του Π.Δ. 
402/83 ΦΕΚ 187Α’ και άρθρο 1 παράγρ. κα' 1,3 και 4 του 
Π.Δ. 332/1983 ΦΕΚ 119Α ). 

β) Η λήψη νομοθετικών μέτρων για την προστασία αρ¬ 
δευτικών υδάτων από ρύπανση και εξάντλησή τους, ο κα¬ 
θορισμός των ενδεικτικών ή υποχρεωτικών τιμών των πα¬ 
ραμέτρων ποιότητας των νερών για άρδευση, ο καθορι¬ 
σμός της χρήσης και των όρων διάθεσης και επεξεργασίας 
των βιομηχανικών αποβλήτων και λυμάτων, για τη διασφά- 
λισητης καταλληλότητας των νερών, που προορίζονται για 
γεωργικές χρήσεις και την προστασία των εγγειοβελτιωτι¬ 
κών έργων, η συμμετοχή στους διεθνείς Οργανισμούς, για 
θέματα διακρατικών συμφωνιών για την προστασία της ρύ¬ 
πανσης και της εξάντλησης των υδατικών πόρων. 

(Άρθρο 1 του Ν.Δ. 3831/1958 ΦΕΚ ΙΘΙΑ’ και άρθρο 
20 παρ. 2ζ, 2η του Π.Δ. 402/1988 ΦΕΚ 187 Α’), 
γ) Η έγκριση γεωργοοικονομικών, γεωργοτεχνικών εδα¬ 
φολογιών, περιβαλλοντικών και οικονομικής σκοπιμότη¬ 
τας μελετών βελτίωσης παθογενών εδαφών που εκπο¬ 
νούνται από άλλους φορείς. 

(Άρθρο 1 του Ν.Δ. 3881/1958 ΦΕΚ 181 Α’ και άρθρο 
20 παρ. 2β εδαφ. γγ του Π.Δ. 402/1988, ΦΕΚ 187Α). 

δ) Η έγκριση ανάθεσης εκπόνησης μελετών, εφόσον ο 
προϋπολογισμός στον οποίο δεν περιλαμβάνεται ο ΦΠΑ 
και η αναθεώρηση υπερβαίνει: α) Μελέτες για έργα εγ¬ 
γείων βελτιώσεων, συμπεριλαμβανομένων και των ηλε- 
κτρομηχανολογικών εγκαταστάσεων, τα 600.000.000 

δρχ. κα» β) Μελέτες, για έργα κτιριακά συμπεριλαμβανο¬ 
μένων και των ηλεκτρομηχανικών εγκαταστάσεων και 
λοιπά έργα γεωργικών εγκαταστάοεων τα 200.000.000 
δρχ, 

(Άρθρο 1 του Ν. 716/1977 ΦΕΚ 295 Α\ όπως έχει τρο¬ 
ποποιηθεί μεταγενέστερα και τα εκτελεστικά του Π.Δ. - 
Νομοθεσία για την ανάθεση μελετών - σε συνδυασμό με 
άρθρο 2 παράγρ. βΐ του Π.Δ. 332/1983 ΦΕΚ 119*). 

ε) Η απόφαση επί αιτήσεων θεραπείας σχετικών με 
ανάθεση και εκπόνηση μελετών. 

(Άρθρο 23 του Ν 716/1977 ΦΕΚ 295 Α' και άρθρο 20 
του Π.Δ. 194/1979 ΦΕΚ 53*). 

στ) Η εισήγηση προς τον Υπουργό Δημοσίων Έργων για 
έγκριση παρεκκλίσεων από τις διατάξεις περί ανάθεσης 
και εκπόνησης μελετών, των οποίων ο προϋπολογισμός 
υπερβαίνει τα ποσά της παραγράφου δ*. 

(Άρθρο 39 παρ. 4 του Ν. 849/1978 ΦΕΚ 232Α' και άρ¬ 
θρο 5 παρ. 1 του Π.Δ. 146/1988 ΦΕΚ 65Α ). 

ζ) Η έγκριση για μελέτες στην εκπόνηση των οποίων 
συμμετέχουν αλλοδαποί σύμβουλοι, καθώς και για μελέ¬ 
τες με τεχνικές ιδιαιτερότητες. 

(Άρθρο 12 του Ν. 716/1977 ΦΕΚ 295*). 
η) Η έγκριση εκτέλεσης δημοσίων έργων, εφόσον ο 
προϋπολογισμός δημοπρστήσεως του εκτελουμένου έρ¬ 
γου στον οποίο δεν περιλαμβάνεται αναθεώρηση και ΦΠ Α 
υπερβαίνει: α) για έργα εγγείων βελτιώοεων, συμπεριλαμ¬ 
βανομένων και των ήλεκτρο μηχανολογικών εγκαταστά¬ 
σεων τα 600.000,000 δρχ. και β} για κτιριακά έργα, συ¬ 
μπεριλαμβανομένων και των μηχανολογικών εγκαταστά¬ 
σεων και λοιπά τεχνικά έργα γεωργικών εγκαταστάσεων 
τα 200.000.000 δρχ. {Ν.Δ. 1266/1972 ΦΕΚ 198*, Ν. 
889/1979 ΦΕΚ 77Α* και τα εκτελεστικά των νόμων αυτών 
διατάγματα, όπως τροποποιήθηκαν μεταγενέστερα με το 
Ν. 1418/84 ΦΕΚ 23* και Π.Δ/τα 609/1985, ΦΕΚ 223*, 
146/88 - νομοθεσία για την εκτέλεση δημοσίων έργων και 
άρθρο 2 παράγρ. 2 του Π.Δ. 332/1983 ΦΕΚ 119Α). 

θ) Η απόφαση επί αιτήσεων θεραπείας σχετικών με την 
κατασκευή δημοσίων έργων. 

(Άρθρο 12 παρ. 4 του Ν. 1418/84 ΦΕΚ 23 Α’, σε συν¬ 
δυασμό με άρθρο 6 Π.Δ. 146/88 ΦΕΚ 65 Α ). 

ι) Η έγκριση παρεκκλίσεων από τις διατάξεις περί εκτε- 
λέσεως δημοσίων έργων, εφόσον αυτές αφορούν: α) έργα 
Εγγείων Βελτιώσεων, συμπεριλαμβανομένων και των ήλε¬ 
κτρο μηχανολογικών εγκαταστάσεων με προϋπολογισμό 
δαπάνης μεγαλύτερο από 450.000.000 δρχ., στον οποίο 
δεν περιλαμβάνεται η δαπάνη αναθεώρησης και ο ΦΠΑ 
και β) κτιριακά έργα, συμπεριλαμβανομένων και των ηλε- 
κτρομηχανολογικών εγκαταστάσεων και λοιπά τεχνικά 
έργα γεωργικών εγκαταστάσεων με προϋπολογισμό μεγα¬ 
λύτερο από 200.000.000 δρχ., στον οποίο δεν περιλαμ¬ 
βάνεται η δαπάνη αναθεώρησης και ο ΦΠΑ (Ν.Δ. 2386/ 
1953 ΦΕΚ 111 Α' Ν.Δ. 1266/1972 ΦΕΚ 198Α\ Ν. 
1418/84 ΦΕΚ 23Ά, Π.Δ. 146/1988 ΦΕΚ65Α’ και άρθρο 
2 παράγρ. β’ εδάφ. 2γ, αα και ββ του Π.Δ. 332/1983 ΦΕΚ 
119Α’). 

ια) Η συγκρότηση επιτροπών παραλαβής δημοσίου έρ¬ 
γου, καθώς και οι αποφάσεις εγκρίσεως των αντίστοιχων 
πρωτοκόλλων, εφόσον η δαπάνη κατασκευής του έργου 
έχει υπερβεί: α) για έργα εγγείων βελτιώσεων, συμπερι¬ 
λαμβανομένων «βϋι των ηλεκτρομηχανολογικών εγκατα¬ 
στάσεων και λοιπά τεχνικά έργα, γεωργικών εγκαταστά¬ 
σεων τα 200.000.000 δρχ., στα οποία δεν περιλαμβάνο¬ 


νται η αναθεώρηση και ο ΦΠΑ (Ν.Δ. 1266/72 ΦΕΚ 198Α' 
και Ν. 1418/84 ΦΕΚ 23Α' και τα εκτελεστικά αυτών δια¬ 
τάγματα και άρθρο 2β παράγρ. 2 εδ, δ’ του Π.Δ. 332/ 
1983 ΦΕΚ 119*). 

ιβ) Οι διακηρύξεις για τη διενέργεια διεθνών διαγωνι¬ 
σμών. 

(Άρθρο 15 του Ν. 1418/84, 23Α’ και άρθρο 4 του Π.Δ. 
146/88 ΦΕΚ 65*). 

ιγ) Η άσκηση αρμοδιοτήτων της «Προϊσταμένης Αρχής» 
κατά την εκτέλεση έργων εθνικού επιπέδου για έργα της 
παραγράφου δ’ και ύψους δαπάνης 600.000.000 δρχ. και 
200.000.000 δρχ. αντίστοιχα. 

(Π.Δ. 146/1988 άρθρο 2, παράγρ. III ΦΕΚ 65*). 
ιδ) Η εκδίκαση ενστάσεων κατά αποφάσεων των Δ/ 
νσεων Εγγείων Βελτιώσεων περί αναγκαστικής εγγραφής 
κονδυλίων στους προϋπολογισμούς των ΟΕΒ. 

(Άρθρο 3 παρ. 3 του Ν.Δ. 1277/72 ΦΕΚ 213 Α'). 
ιε) Η εξέταση προσφυγής κατά απόφασης του Περιφε¬ 
ρειακού Γνωμοδοτικού Συμβουλίου Εγγ. Έργων (ΠΓΣ ΕΕ) 
«περί της διαδικασίας σύστασης ΤΟΕΒ» και η απόφαση 
για τον καθορισμό τύπου καταστατικού των ΤΟΕΒ. 

(Άρθρο 16 παρ. 1 του Β.Δ. από 13.9.1959 ΦΕΚ 243 Α’ 
και άρθρο 3 παρ. 2 του Β.Δ. από 16.8.59 ΦΕΚ 183 Α ). 

ιστ) Η προσφυγή ενώπιον του Υπουργού κατά απόφα¬ 
σης Νομάρχη με την οποία διατάσσεται π κατεδάφιση ή 
αχρήστευση οιουδήποτε έργου που εκτελέσθηκε κατά 
παράβαση του άρθρου 38 Ν.Δ. 3881 /58 ή διατάσσεται η 
αχρήστευση υπαρχόντων φρεατίων. 

(Άρθρο 11 παρ. β του Ν.Δ. 1277/72 ΦΕΚ 213Α’). 
ιζ) Η έγκριση τύπου οχημάτων (γεωργικά μηχανή¬ 
ματα). 

(Άρθρο 84 του Ν, 614/77 ΚΟΚ), 
ιη) Η διαμόρφωση προγράμματος εθνικού επιπέδου, η 
λήψη μέτρων και η διαδικασία αγροτικού εξηλεκτρι¬ 
σμού. 

(Άρθρο 1 του Ν.Δ. 4355/64 ΦΕΚ 146Α'). 
ιθ) Η εξέταση αιτήσεων θεραπείας του αναδόχου κατά 
πράξεων της διευθύνουσας υπηρεσίας που προσβάλλουν 
έννομο συμφέρον του. 

(Άρθρο 57 Π.Δ. 609/85 ΦΕΚ 223 Α' και άρθρο 6 Π.Δ. 
146/88 ΦΕΚ 65 Α’). 

Γ. ΦΥΤΙΚΗ ΠΑΡΑΓΩΓΗ 

α) Η εισήγηση, προς την Επιτροπή Τιμών και Εισοδημά¬ 
των, για τη χορήγηση οικονομικών ενισχύσεων στα προϊό¬ 
ντα δενδροκηπευτικής και φυτών μεγάλης καλλιέρ¬ 
γειας, 

(Άρθρο 1 του Ν.Δ. 131/1974 ΦΕΚ 320Α’ και άρθρο 1 
παρ. 4 του Ν. 1409/83 ΦΕΚ 199*). 

β) Ο ορισμός των βασικών προϋποθέσεων επιλογής πε¬ 
ριοχών κατά νομούς, εντός ίων οποίων εφαρμόζεται ει¬ 
δικό εντατικό πρόγραμμα βελτίωσης και προαγωγής των 
καλλιεργειών (δενδρωδών, κηπευτικών και ανθοκομικών), 
καθώς και το είδος και οι ποικιλίες των προς ανάπτυξη 
καλλιεργειών. 

(Άρθρο 1 παρ. 1 του Ν. 4035/1960 ΦΕΚ 15*). 
γ) Η άσκηση αρμοδιοτήτων αναφερομένων στην παρα¬ 
γωγή τη διάθεση γεωργικών προϊόντων, τις τιμές, τις ενι¬ 
σχύσεις, τα αποθέματα, εντός των πλαισίων της κοινής γε¬ 
ωργικής πολιτικής. 

(Άρθρο 22 παρ. 2α, 2ε και 3 του Ν. 992/79, ΦΕΚ 280 

Α'). 

δ) Η κατάργιση προγραμμάτων παραγωγής πολλαπλά- 

σιαστικού υλικού από τα Κρατικά Ιδρύματα Υπουργείου 
Γεωργίας και ο καθορισμός των τιμών διάθεσης του ανω¬ 
τέρω υλικού. 

(Άρθρο 11 παράγ. 2 εδάφ. γγ και ιστιστ και παράγρ. 2β 
και 2γ του Π.Δ. 402/88 ΦΕΚ 187 Α' και άρθρο 11 και 24 
του Ν. 1564/1985 ΦΕΚ 164 Α'). 

ε) Ο καθορισμός του διαχειριστικού κόστους λιπασμά¬ 
των και άλλες σχετικές αποφάσεις, η χρηματοδότηση της 
Συνεταιριστικής Εταιρείας Λιπασμάτων Α.Ε. (ΣΥΝΕΛ 
Α.Ε.), για την εφαρμογή του εγκεκριμένου προγράμμα¬ 
τος. 

(Άρθρο 8 και 9 του Ν. 1565/1985 ΦΕΚ 164Α , όπως 
τροποποιήθηκαν με το άρθρο 17 του Ν. 2040/1992 ΦΕΚ 
70Α), 

στ) Η χορήγηση αδειών κυκλοφορίας και εισαγωγής λι¬ 
πασμάτων. 

(Άρθρο 4 του Ν. 1565/1985 ΦΕΚ 164 Α’, όπως τροπο¬ 
ποιήθηκαν με το άρθρο 17 του Ν. 2040/1992 ΦΕΚ 70 Α' 
και άρθρο 5). 

ζ) Η χορήγηση ή άρνηση χορήγησης έγκρισης κυκλοφο¬ 
ρίας γεωργικών φαρμάκων, ως και η απόφαση επί ενστά¬ 
σεων κατά προηγουμένων αποφάσεων αναφερομένων σε 
έγκριση ή άρνηση έγκρισης κυκλοφορίας ή μετατροπή, 
ανανέωση, επέκταση ή ανάκληση χορηγηθείσης έγκρισης 
κυκλοφορίας, η ανάκληση έγκρισης κυκλοφορίας γεωργι¬ 
κών φαρμάκων, καθώς και ο καθορισμός ορισμένων εν¬ 
νοιών και όλων των σχετικών θεμάτων που δεν προβλέπο- 
νται από το Ν. 721/77, 

(Άρθρο 2 παρ. 2, 6 και 10 παρ. 2 και 14 του Ν, 721/77 
ΦΕΚ 298 Α'). 

η) Η προσωρινή ή οριστική αφαίρεση της άδειας κυκλο¬ 
φορίας γεωργικού φαρμάκου, όταν διαπιστώνεται νοθεία 
ή υποβάθμιση της ποιότητας της εγκεκριμένης συσκευα- 
σίας ή παραπλανητική σήμανση, η παραχώρηση γεωργι¬ 
κών φαρμάκων που έχουν κατασχεθεί, σε νομικά πρό¬ 
σωπα του δημοσίου τομέα ή σε αγροτικές συν/κές οργα¬ 
νώσεις, καθώς και η αναπροσαρμογή των χρηματικών ποι¬ 
νών και προστίμων, που προβλέπονται από το άρθρο 31 
του Ν. 1845/1989, τις διατάξεις του Ν.Δ. 220/73, άρθρο 
8 του Ν. 721/77, άρθρο 31. 

(Άρθρο 31 παρ. 1,3 και 9 του Ν. 1845/89 ΦΕΚ102Α 1 ). 

θ) Η ρύθμιση θεμάτων σήμανσης προσυσκευασμάτων 
τροφίμων. 

(Άρθρο 12 παρ. 2 του Π,Δ. 1118/81 ΦΕΚ 273Α). 

Δ. ΖΩΙΚΗ ΠΑΡΑΓΩΓΗ 

Ο καθορισμός του είδους, του φύλου, της φυλής, της 
ηλικίας και κάθε ιδιαίτερου ζωοτεχνικού χαρακτηριστικού 
των βελτιωμένων φυλών ζώων αναπαραγωγής, τα οποία 
εισάγονται από το εξωτερικό, 

(Άρθρο 6 παρ. 2 του Ν.Δ. 185/73 ΦΕΚ 262 Α')· 

Ε. ΓΕΩΡΓΙΚΕΣ ΕΦΑΡΜΟΓΕΣ 

Ο καθορισμός του αριθμού και της έδρας των Γραφείων 
Γεωργικής Ανάπτυξης, ως και ο αριθμός των τομέων που 
θα έχει το καθένα. 

(Άρθρο 90 παρ. 3 εδαφ. η του Π.Δ. 433/77 ΦΕΚ 133 
Α’). 

ΣΤ. ΕΠΟΙΚΙΣΜΟΣ 

α) Η παραχώρηση γαιών εκτάσεως άνω των 50 στρεμμά¬ 
των και η διάθεση γαιών δωρεάν υπέρ νομικών προσώπων 
εκτάσεως άνω των 15 και μέχρι 50 στρεμμάτων. 

(Άρθρο 123 παράγραφοι 1,3 έως 9 του Αγροτικού Κώ¬ 
δικα ΦΕΚ 342Α’, σε συνδυασμό με άρθρο 1 Κεφ, Γπαρ. θ 


περ. 6 του 6.Δ. 709/70 ΦΕΚ 235Ά). 

β) Η δωρεάν κατά κυριότητα παραχώρηση ή παραχώ¬ 
ρηση για ορισμένου χρόνο κατά χρήση, νομή και κατοχή 
κοινοχρήστων εκτάσεων, στο Δημόσιο, ευαγή ιδρύματα ή 
εκπληρούντο κοινωφελείς σκοπούς, αλλά νομικά πρό¬ 
σωπα Δημοσίου ή Ιδιωτικού Δικαίου εκτάσεων πέραν των 
τριάντα (30) στρεμμάτων και μέχρι εκατό (100) στρεμμά¬ 
των. 

(Άρθρο 123 παρ, 10 του Αγροτικού Κώδικα και άρθρο 6 
του Ν. 994/79 ΦΕΚ 279 Α'). 

γ) Η διάθεση κοινοχρήστων καλλιεργησίμων ή βοσκήσι¬ 
μων εκτάσεων άνω των 500 στρεμμάτων, για αποκατά¬ 
σταση ακτημόνων κτηνοτρόφων ή για συμπλήρωση του 
κλήρου των ανεπαρκώς αποκαταστημένων, καθώς και η 
διάθεση κατόπιν αποζημιώσεως της οικείας κοινότητας 
καλλιεργησίμων εκτάσεων, άνω των 500 στρεμμάτων, για 
συμπλήρωση του ανεπαρκούς κλήρου ή για αποκατά¬ 
σταση ακτημόνων καλλιεργητών κατοίκων του Συνοικι¬ 
σμού ή ομόρων τοιούτων, 

(Άρθρο 119 και 188 του Αγροτικού Κώδικα ΦΕΚ 235 

Α). 

δ) Η ανάληψη και διάθεση κοινοχρήστων ή διαθεσίμων 
εποικιστικών εκτάσεων για γεωργική ή κτπνοτροφική απο¬ 
κατάσταση παρά του Υπουργείου Γεωργίας και οικιστική 
αποκατάσταση παρά του Υπουργείου Υγείας, Πρόνοιας 
και Καιν. Ασφαλίσεων των ομογενών εξ Ίμβρου ή Τενέ¬ 
δου. 

(Άρθρο 14 του Ν. 1021/80 ΦΕΚ 43Α). 
ε) Η χορήγηση άδειας για την απόκτηση με δικαιοπραξία 
εν ζωή εμπραγμάτων ή ενοχικών δικαιωμάτων, από φυσικά 
ή νομικά πρόσωπα σε ιδιωτικές νήσους ή νησίδες της Ελ¬ 
λάδος, καθώς και σε ακίνητα ιδιωτικών νήσων ή νησίδων, 
οπουδήποτε και αν βρίσκονται αυτέ% 

(Άρθρο 28 του Ν. 1892/90 ΦΕΚ ΙΟΙΑ’). 
στ) Η παραχώρηση κατά κυριότητα σε δήμους ή κοινό¬ 
τητες ή αγροτικούς συνεταιρισμούς ή σε εταιρείες οι 
οποίες ανήκουν στα νομικά αυτά πρόσωπα κατά ποσοστό 
τουλάχιστον 51 %, εκτάσεων που διέπονται από την αγρο¬ 
τική νομοθεσία, από πενήντα έως εκατό (50-100) στρέμ¬ 
ματα και η παραχώρηση κατά χρήση όμοιων εκτάσεων άνω 
των δέκα πέντε (15) στρεμμάτων. 

(Άρθρο 11 παρ. 4 και 5 του Ν. 1734/1987 ΦΕΚ 189Α). 
ζ) Η απόφαση ενέργειας αναδιανομής και η κύρωση του 
νέου κτηματικού καθεστώτος που διαμορφωνται μετά την 
αναδιανομή. 

(Άρθρο 2 και 6 του Ν. 674/77 ΦΕΚ 242 Α’). 
η) Η παραχώρηση, με μειωμένο τίμημα, σε οικοδομι¬ 
κούς συνεταιρισμούς εν ενεργεία Στρατιωτικών και Δημο¬ 
σίων Πολιτικών Υπαλλήλων, κοινοχρήστων ή διαθεσίμων 
εκτάσεων εποικισθεισών περιοχών ή δημοσίων δασικών, 
για στέγαση ή δημιουργία θερέτρων των μελών των άνω 
συνεταιρισμών. 

(Άρθρο 21 Α Ν. 431/68 ΦΕΚ 115Ά), 
θ) Η παραχώρηση οικοπέδων και σε άλλες πόλεις και οι¬ 
κισμούς με εγκεκριμένα ρυμοτομικά σχέδια. 

(Άρθρο 10 παρ. 2 του Ν. 1644/86 ΦΕΚ 131 Α'). 
ι) Ο καθορισμός του ποσού του παραβόλου που προβλέ- 
πεται από το άρθρο 12 παρ. 2 του Ν.Δ. 2185/52 για την 
υποβολή αίτησης ενώπιον των επιτροπών απαλλοτριώ¬ 
σεων. 

(Άρθρο 19 Ν. 1644/86 ΦΕΚ 131Α'). 

ια) Η παραχώρηση, με μειωμένο τίμημα, κοινόχρηστων ή 

διαθέσιμων εποικιστικών εκτάσεων ή εκτάσεων του άρ¬ 
θρου 74 του Ν. 998/79 σε οικοδομικούς συνεταιρισμούς 
πολυτέκνων, Ιμβρίων, Τενεδίων, παλιννοστούντων ομογε¬ 
νών του Ν. 1150/80, αναπήρων θυμάτων πολέμου και πο¬ 
λιτικών προσφύγων, για την απόκτηση πρώτης κατοικίας 
από τα μέλη τους, καθώς και σε αγροτικές συνεταιριστι¬ 
κές οργανώσεις και σε συνεταιριστικές εταιρείες για την 
ανέγερση των αναγκαίων εγκαταστάσεων για την εκπλή¬ 
ρωση των καταστατικών σκοπών τους. 

(Άρθρο 3 παρ. 2 του Ν. 1845/89 ΦΕΚ 102*). 

Ζ. ΑΓΡΟΤΙΚΟΣ ΣΥΝΕΡΓΑΤΙΣΜΟΣ ΚΑΙ ΟΜΑΔΙΚΕΣ ΔΡΑ¬ 
ΣΤΗΡΙΟΤΗΤΕΣ 

α) Η σύσταση Ένωσης Αγροτικών Συνεταιρισμών Ειδι¬ 
κού Σκοπού. 

(Άρθρο 47 του Ν. 1541/85 ΦΕΚ 68Α\ όπως συμπλη¬ 
ρώθηκε με το άρθρο 9 του Ν. 1697/87 ΦΕΚ 57*). 

β) Η οικονομική ενίσχυση της ΠΑΣΕΓΕΣ για αντιμετώ¬ 
πιση δαπανών συνεταιριστικής εκπαίδευσης και η ενί¬ 
σχυση της ΠΑΣΕΓΕΣ και των αγροτικών συνεταιριστικών 
οργανώσεων δευτέρου και τρίτου βαθμού. 

(Άρθρο 61 παρ. 13 και 14 του Ν. 1541/1985 ΦΕΚ 68 
Α*). 

γ) Η έγκριση απασχόλησης υπαλλήλων ΝΠΙΔ ασκούντων 
δραστηριότητες γεωργικού χαρακτήρα, σε υπηρεσίες του 
Υπουργείου Γεωργίας, εκτός του νομού που υπηρε¬ 
τούν. 

(Άρθρο 32 παρ. 3 του Ν. 992/79 ΦΕΚ 280*). 
δ) Η απόφαση περί τη ρήσεως ειδικής Λογιστικής από 
Ομάδες Παραγωγών (Ο.Π.). 

(Άρθρο 6 του Π.Δ/τος 614/81 ΦΕΚ 86 Α’). 

Η. ΕΠΟΠΤΕΥΟΜΕΝΟΙ ΟΡΓΑΝΙΣΜΟΙ ΚΑΙ ΙΔΡΥΜΑΤΑ 
α) Η έγκριση ίου προϋπολογισμού, ισολογισμού και 
απολογισμού του Εθνικού Ιδρύματος Αγροτικής Έρευνας 
(ΕΘΙΑΓΕ), του Οργανισμού Ελληνικών Γεωργικών Ασφαλί¬ 
σεων (ΕΛΓΑ) και του Οργανισμού Ενισχύσεων Ελαιολά- 
δου. 

(Άρθρο 8 παρ. ΙγτουΝ. 1845/1989 ΦΕΚ 102 Α', όπως 
τροποποιήθηκε με το άρθρο 32 παρ. 4 του Ν. 2040/92, 
ΦΕΚ 70Α\ άρθρο 12 παρ. βτου Ν. 1790/88, ΦΕΚ 134 Α' 
και άρθρο 5 παρ. δ του Π.Δ. 222/85, ΦΕΚ 83*). 

β) Ο διορισμός των τακτικών και αναπληρωματικών με¬ 
λών του Δ,Σ, του ΕΘΙΑΓΕ, του ΕΛΓΑ, του Οργανισμού Ενι¬ 
σχύσεων Ελαιολάδου, του Οργανισμού Βάμβακος και του 
Ινστιτούτου Γεωπονικών Επιστημών. 

(Άρθρο 7 παρ. 1, 2 του Ν. 1845/1989 ΦΕΚ 102*, 
όπως τροποποιήθηκε με το άρθρο 32 παρ. 3 του Ν. 2040/ 
92, ΦΕΚ 70*, άρθρο 7 παρ. 2 του Ν. 1790/88, ΦΕΚ 
134*, άρθρο 4 παρ. 1 του Π.Δ. 222/85, ΦΕΚ 83Α\ όπως 
τροποποιήθηκε με το άρθρο 3 του Π.Δ. 539/88, ΦΕΚ 
247Α\ άρθρο 4 παρ. 1 του Ν,Δ. 3853/58, ΦΕΚ 160Α' και 
άρθρο 3 παρ. 1 του Π.Δ. 590/88, ΦΕΚ 206Α’). 

γ) Ο διορισμός του Γενικού Διευθυντού του ΕΘΙΑΓΕ, 
του Διοκητού και Υποδιοικητού του ΕΛΓΑ, του Προέδρου 
του Οργανισμού Ενισχύσεων Ελαιολάδου και ο ορισμός 
των Προέδρων και Αντιπροέδρων του Οργανισμού Βάμβα¬ 
κος και του Ινστιτούτου Γεωπονικών Επιστημών. 

(Άρθρο 10 παρ. 2 του Ν. 1845/1989 ΦΕΚ 102Α 1 , άρ¬ 
θρο 1 παρ. 1 του Ν. 1790/88, ΦΕΚ 134*, άρθρο 4 παρ. 2 
του Π.Δ. 222/85, ΦΕΚ 83Α', άρθρο 4 παρ. 2 του Ν.Δ. 
3853/58, ΦΕΚ 160Α' και άρθρο 3 παρ. 1 του Π.Δ. 590/ 
88, ΦΕΚ 286Α’). 

δ) Ο διορισμός των τακτικών και αναπληρωματικών με¬ 


λών του Επιστημονικού Συμβουλίου ίου ΕΘΙΑΓΕ. 
(Άρθρο 10 παρ. 2 ταυ Ν. 1845/89, ΦΕΚ 102 Α’). 
ε) Η έγκριση της εκλογής και του ύψους της αποζημίω¬ 
σης του Διευθύνοντος Συμβούλου του Αυτόνομου Σταφι¬ 
δικού Οργανισμού. 

(Άρθρο 12 παρ. 1, 3 του Β.Δ. από 26/9-30/11/1955, 
ΦΕΚ 326*). 

στ) Η απόσπαση υπαλλήλων του Υπουργείου Γεωργίας 
στις θέσεις Προέδρου και Αντιπροέδρου των εποπτευο- 
μένων από το Υπουργείο Γεωργίας ΝΠΔΔ και στη θέση 
του Διευθύνοντος Συμβούλου του ΑΣΟ (Αυτόνομου Στα¬ 
φιδικού Οργανισμού). 

(Άρθρο 1 παρ, 3 του Ν. 1697/87, ΦΕΚ 57Α'). 
ζ) Η έγκριση ή ακύρωση, εν μέρει ή εν όλω, ή επανά¬ 
ληψη της εκλογής μελών της Γ ενικής Συνέλευσης του Αυ¬ 
τόνομου Σταφιδικού Οργανισμού, 

(Άρθρο 9 παρ. 1 του Β.Δ. από 31/1-9/2/56, ΦΕΚ 
49Α’). 

η) Ο καθορισμός της μηνιαίας αποζημίωσης και εξόδων 
κινήσεων των Προέδρων και των μελών των συλλογικών 
οργάνων Διοίκησης και Ελέγχου και του Υπηρεσιακού 
Συμβουλίου του Εθνικού Οργανισμού Καπνού, καθώς και 
έξοδα παραστάσεως στον Πρόεδρο του Δ.Σ. του Οργανι¬ 
σμού. 

(Άρθρο 7 παρ. 10 του Ν.Δ, 3758/57, ΦΕΚ 184*, σε 
συνδυασμό με το άρθρο 8 του Π.Δ. 437/85, ΦΕΚ 157Α’). 

θ) Ο καθορισμός της εδαφικής δικαιοδοσίας των περι¬ 
φερειακών παραρτημάτων του Γεωτεχνικού Επιμελητη¬ 
ρίου Ελλάδας. 

(Άρθρο 5 παρ, 1 του Ν. 1474/84, ΦΕΚ 128Α’). 
θ. ΑΛΙΕΙΑ 

α) Η απόφαση επί προσφυγής για αλιευτική παρά¬ 
βαση. 

(Άρθρο 14 παρ. 2 του Ν.Δ. 420/70 ΦΕΚ 27Α’). 

β) Η χορήγηση άδειας συλλογής κοραλλίων και η αυξο¬ 
μείωση των ανταποδοτικών τελών. 

(Άρθρο 1 παρ. 2 και 4 του Ν. 1740/87 ΦΕΚ 221 Α’, 
όπως αντικατ. με το άρθρο 8 παρ. 2 του Ν. 2040/92 ΦΕΚ 
70Α’). 

γ) Η χορήγηαη άδειας σε αλιευτικά σκάφη για τη διενέρ¬ 
γεια δοκιμαστικής αλιείας. 

(Άρθρο μόνο του Π.Δ. 576/80 ΦΕΚ 157Α’>. 
δ) Οι αποφάσεις έγκρισης οικονομικών ενισχύσεων για 
επενδυτικές δραστηριότητες στα πλαίσια του Καν. (ΕΟΚ) 
4028/86, 

(Ν,Δ. 131 /74 ΦΕΚ 320* και Ν. 1409/83 ΦΕΚ 191 Α’), 
ε) Η χορήγηση άδειας αλιείας γόνου ιχθύων και λοιπών 
υδροβίων οργανισμών αε επίπεδο χώρας, εκτός της περι- 
πτώσεως που το αίτημα αλιείας γόνου αναφέρεται σε επί¬ 
πεδο νομού και ο γόνος χρησιμοποιηθεί στα όρια του ίδιου 
νομού. 

(Άρθρο μόνο του Π.Δ. 54/1978 ΦΕΚ 10Α 1 ). 
στ) Η άδεια συλλογής υδρόβιων οργανισμών για ερευνη¬ 
τικούς σκοπούς. 

(Άρθρο 6 παρ. 2 του Π.Δ, 67/81 ΦΕΚ 23*). 

I, ΔΑΣΗ 

α) Η ανάθεση στις Περιφερειακές Δασικές Υπηρεσίες 
της απ’ ευθείας εκμετάλλευσης των δημοσίων δασών και 
ο ορισμός των τιμών ανάθεσης υλοτομικών εργασιών. 
(Άρθρο 137 παρ. 1 του Ν.Δ. 86/69, ΦΕΚ 7Α’). 
β) Η διάθεση δασικών προϊόντων σε υπηρεσίες του δη¬ 
μοσίου (πλην Υπουργείου Γεωργίας και οργανισμών που 

εποπτεύονται από το δημόσιο) και δέσμευση καυσόξυλων 
για την κόλυψη αναγκών του στρατού, καθώς και ο καθο¬ 
ρισμός τιμήματος διάθεσής τους. 

(Άρθρο 138 παρ. Ι.α. του Ν.Δ. 86/69, ΦΕΚ 7Α'). 
γ) Η έκδοση απόφασης διάθεσης ξυλείας για τη λει¬ 
τουργία των κρατικών ξυλοπριστηρίων. 

(Άρθρο 129 του Ν.Δ. 86/69 ρ ΦΕΚ 7Ά). 
δ) Η απόφαση μείωσης των ποσοστών απόδοσης υπέρ 
Κεντρικού Ταμείου Γεωργίας Κτηνοτροφίας (ΚΤΓΚ) και 
Δασών από τους Αγροτικούς Δασικούς Συνεταιρισμούς 
(ΑΔΣ). 

(Άρθρο 7 του Π.Δ. 126/86, ΦΕΚ 44Α ), 
ε) Η χορήγηση άδειας κατάτμησης δασικής ιδιοκτη¬ 
σίας. 

(Άρθρο 60 Ν.Δ. 86/69, ΦΕΚ 7Α ). 
στ) Η απόφαση επί αιτήσεων θεραπείας αναδόχων ερ¬ 
γοληπτών - κατασκευαστών δασοτεχνικών έργων. 

(Άρθρα: 12 του Ν. 1418/84, ΦΕΚ 23Α\ 57 του Π.Δ. 
609/85, ΦΕΚ 223Α’ και 2,6 του Π.Δ, 146/85, ΦΕΚ 65Α'). 

ζ) Η έκδοση απόφασης κατάτμησης δασικών ιδιοκτη¬ 
σιών που βρίσκονται σε οικιστική περιοχή, 

{Άρθρο 49 παρ. 5 Ν, 998/79, ΦΕΚ 289Α'). 
η) Η έγκριση κτήσης γης, υπό οικοδομικού συνεταιρι¬ 
σμού, εκτός εγκεκριμένου σχεδίου πόλεως ή οικιστικής 
περιοχής. 

(Άρθρο 50 παρ. 4 του Ν. 998/79, ΦΕΚ 289Α'). 
θ) Η έγκριση για την εκμετάλλευση μεταλλείων ή λατο¬ 
μείων εντός δασών ή δασικών εκτάσεων και η παραχώ¬ 
ρηση κατά κυριότητα δασών και δασικών εκτάσεων για τον 
ανωτέρω σκοπό, καθώς και η έγκριση για εκτέλεση έργων 
υποδομής και εγκατάσταση δικτύων ηλεκτρισμού εντός 
δασών ή δασικών εκτάσεων στο Νομό Αττικής. 

(Άρθρο 57 παρ. 2 και άρθρο 58 παρ. 2 του Ν. 998/79, 
ΦΕΚ 209Α\ όπως αντικαταστάθηκε με το άρθρο 13 παρ. 
3 του Ν. 1822/88, ΦΕΚ 272Α'). 

ι) Η διοικητική αναγνώριση κυριότητας ή άλλων εμπραγ¬ 
μάτων δικαιωμάτων επί δασικού χαρακτήρα εκτάσεων. 
(Άρθρο 8 παρ. 3 του Ν. 998/79, ΦΕΚ 289Α’). 
ια) Η έγκριση των προδιαγραφών για τις εργασίες της 
κτηματογράφησης δασικών εκβάσεων. 

(Άρθρο 3 παρ. 2 και 4 του Ν. 248/76, ΦΕΚ 6Ά). 
ιβ) Η κήρυξη ως οριστικού του κτηματικού χάρτη και 
κτηματολογικού πίνακα δασικών εκτάσεων, μετά την εκδί¬ 
καση αντιρρήσεων ή προσφυγών και την τυχόν διόρθωση 
του χάρτη ή πίνακα. 

(Άρθρο 16 παρ. 2 του Ν. 248/76, ΦΕΚ 6Α). 
ιγ) Η έγκριση του προγράμματος χαρτογράφησης, η κύ¬ 
ρωση του δασικού χάρτη, καθώς και η διόρθωοη αυτού 
εντός διετίας από της κυρώσεώς του. 

{Άρθρο 12 παρ. 3, 4 και 8 του Ν. 998/79, ΦΕΚ 289Α), 
ιδ) Ο καθορισμός της έναρξης και λήξης των εργασιών 
κάθε συνεργείου χαρτογράφησης και ο ορισμός του αντι¬ 
τίμου των φωτοτυπικών αντιτύπων για χορήγηση δασικών 
χαρτών. 

(Άρθρα 2 παρ. 4 και 5 παρ. 4 του Ν, 998/79, ΦΕΚ 
289Α). 

ιε) Η απόφαση επί αιτήσεων θεραπείας των εργολάβων 
δασοτεχνικών έργων. 

(Άρθρα 12 του Ν. 1418/84, ΦΕΚ 23Α’ και 6 του Π.Δ. 
146/88, ΦΕΚ 65Α*). 

ΙΑ. ΚΤΗΝΙΑΤΡΙΚΗ 

α) Ο καθορισμός κτηνιατρικών υγειονομικών όρων για 


την αποτροπή κινδύνου εισβολής ή διαφυγής επιζωοιικών 
νοσημάτων. 

(Άρθρο 1 παρ. 5 του Ν. 829/78, ΦΕΚ 203Α). 
β) Ο καθορισμός κριτηρίων χαρακτηρισμού των στειρω¬ 
μένων σκύλων. 

(Άρθρο 4 παρ. 2 του Ν. 829/78, ΦΕΚ 203Α). 
γ) Ο καθορισμός επίσημης σήμανσης των χοίρων. 
(Άρθρο 13 του Π.Δ. 707/82, ΦΕΚ 150Α ). 
δ) Η έγκριση προγράμματος καταπολέμησης της εχινο- 
κοκκίασης - λύσσας και άλλων ζωοανθρωπονόσων. 
(Άρθρο 2 παρ. 1 του Π.Δ. 400/83, ΦΕΚ 151Α). 
ε) Η έγκριση διενέργειας εργαστηριακών εξετάσεων για 
βρουκέλλωση και από το Τμήμα Κτηνιατρικής του Αριστο- 
τελείου Πανεπιστημίου Θεσσαλονίκης και από άλλες, 
πλην των κτηνιατρικών εργαστηρίων, περιφερειακές κτη¬ 
νιατρικές υπηρεσίες. 

(Άρθρο 29 παρ. 2 του Π.Δ. 101/85, ΦΕΚ 32Α’). 
στ) Η έγκριση διενέργειας θεραπευτικής αγωγής κατά 
της ενζωοτικής λεύκωσης των βοοειδών για επιστημονι¬ 
κούς σκοπούς. 

(Άρθρο 54 του Π.Δ. 101/85, ΦΕΚ 32Α ). 
ζ) Άδεια αποστολής στην Ελλάδα, σε συγκεκριμένες 
περιπτώσεις, από κράτη - μέλη των Ευρωπαϊκών Κοινοτή¬ 
των, ζώων που δεν πληρούν τις προϋποθέσεις του άρθρου 
4 του Π.Δ. 125/86. 

(Άρθρο 8 παρ. 1 του Π.Δ. 125/86, ΦΕΚ 43Α ). 
η) Η έκδοση αποφάσεων επί ενστάσεων κατά απορρι¬ 
πτικής απόφασης Νομάρχη, σχετικά με την άδεια σκοπι¬ 
μότητας ίδρυσης σφαγείου δυναμικότητας 800 ΤΝ και 
σχετικό με την άδεια λειτουργίας σφαγείου. 

(Άρθρα 4 και 7 του Π.Δ. 460/78, ΦΕΚ 95Α'). 
θ) Ο καθορισμός της αμοιβής εξουσιοδοτημένων Κτη¬ 
νιάτρων. 

(Άρθρο 16 παρ. 5 του Π.Δ. 411/76, ΦΕΚ 153Α’). 
ι) Ο ορισμός εργαστηρίων για την ανίχνευση σε ζώα ή 
κρέατα απαγορευμένων ουσιών. 

(Άρθρο 6 του Π.Δ. 439/87, ΦΕΚ 21ΟΑ ). 
ια) Ο καθορισμός συμπληρωματικών μέτρων για την 
εφαρμογή της Ευρωπαϊκής Σύμβασης προστασίας των 
ζώων κατά τη διάρκεια διεθνούς μεταφοράς τους ή προ¬ 
στασίας των ζώων στις εκτροφές. 

(Άρθρο 2 του Ν. 1444/84, ΦΕΚ 78Α ). 
ιβ) Ο καθορισμός των Προγραμμάτων Τεχνητής Σπερ¬ 
ματέγχυσης. 

(Άρθρο 3 παρ. 1 του Ν.Δ, 185/73, ΦΕΚ 262Α Τ ). 

Άρθρο 2 

Διατήρηση αρμοδιοτήτων από διανομαρχιακές 
αρχές ή όργανα 

Διατηρούνται σύμφωνα με την παράγρ. 1 του άρθρου 1 
του Ν. 2026/1992 από τις περιφερειακές αρχές ή όργανα 
διανομαρχιακού επιπέδου του Υπουργείου Γεωργίας, οι 
ακόλουθες αρμοδιότητες: 

Α. Ο προγραμματισμός της περιφερειακής ανάπτυξης, 
η κατάρτιση δια νομαρχιακών προγραμμάτων, η παρακο¬ 
λούθηση της εκτελέσεώς τους, η εκπόνηση μελετών, η 
αξιολόγηση των μέτρων αγροτικής πολιτικής, καθώς και ο 
συντονισμός, η παρακολούθηση, η καθοδήγηση, επιθεώ¬ 
ρηση και ο έλεγχος της δράσεως, γενικώς, των νομαρχια¬ 
κών υπηρεσιών. 

(Άρθρα 135- 154 του Π.Δ. 433/1977, ΦΕΚ 133Α’). 

Β. ΕΓΓΕΙΕΣ ΒΕΛΤΙΩΣΕΙΣ 

α) Η έγκριση ανάθεσης εκπόνησης μελετών ή εκτέλε- 
οης έργων, γιο έργα που εκτείνονται σε περισσότερους 
από ένα νομούς και προϋπολογισμού μέχρι 
2.000.000.000 δρχ. (χωρίς αναθεώρηση και ΦΠΑ). 

(Άρθρο 1 του Ν.Δ. 3881/58 ΦΕΚ 181 Α’). 

β) Η συγκρότηση επιτροπών παραλαβής δημοσίου έρ¬ 
γου, καθώς και οι αποφάσεις εγκρίσεως των αντίστοιχων 
πρωτοκόλλων για έργα που εκτείνονται σε περισσότερους 
από ένα νομούς και προϋπολογισμού δημοπράτησης μέχρι 
2.000.000Ό00 δρχ. 

(Άρθρο 1 Ν.Δ. 3881/58, ΦΕΚ 181 Α ). 

Γ. ΔΑΣΗ 

α) Ο έλεγχος και η θεώρηση των μελετών δασοτεχνικών 
έργων. 

(Άρθρο 5 του Π.Δ. 437/81, ΦΕΚ 1 20Α'). 

β) Ο χειρισμός θεμάτων επίλυσης δασικών αμφισβητή¬ 
σεων και αναγνώρισης δασικής ιδιοκτησίας, καθώς και η 
μέριμνα για τη λειτουργία της Γραμματείας του Συμβου¬ 
λίου Ιδιοκτησίας Δασών και της Β/θμιας Επιτροπής Επιλύ- 
σεως Δασικών Αμφισβητήσεων. 

(Άρθρο 18 παρ. 6 του Π.Δ. 1213/81, ΦΕΚ 300Α' και 
Π.Δ. 509/80, ΦΕΚ 140Ά). 

Δ. ΠΕΡΙΦΕΡΕΙΑΚΕΣ Δ/ΝΣΕ1Σ ΓΕΩΡΓΙΚΗΣ ΑΝΑΠΤΥ¬ 
ΞΗΣ 

Η εξέταση προσφυγής κατά της απορριπτικής απόφα¬ 
σης του σχεδίου βελτίωσης του Διευθυντή Γεωργίας, κα¬ 
θώς και κατά του κύρους των καταλόγων δικαιούχων εξι- 
σωτικής αποζημίωσης. 

(Καν. ΕΟΚ 797/85 και άρθρα 4 και 8 της 320693/87 
απόφασης των Υπουργών Εθνικής Οικονομίας, Οικονομι¬ 
κών και Γεωργίας, ΦΕΚ 402 Β). 

Στον Υπουργό Γ εωργίας αναθέτουμε τη δημοσίευση και 
εκτέλεση του παρόντος διατάγματος. 

Αθήνα, 22 Μαρτίου 1993 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΕΣΩΤΕΡΙΚΟΝ 

ΣΩΤ. ΚΟΥΒΕΛΑΣ I. ΚΕΦΑΛΟΓΙΑΝΝΗΙ 

ΓΕΩΡΓΙΑΣ 

ΧΡ. ΚΟΣΚΙΝΑΣ 
-- 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 95 (2) 

Καθορισμός αρμοδιοτήτων που διατηρούνται από τον 
Υπουργό Εργασίας. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις των παρ. 1 και 2 των άρθρων 1 και 2 του 
Ν. 2026/1992 «Ρύθμιση θεμάτων οργάνωσης και προσω¬ 
πικού της δημόσιας διοίκησης και άλλες διατάξεις» 
(43/Α). 

2. Την αριθ. ΔΟΑ/Φ. 6/33/1504/14.1.1993 (11/Β) 
Απόφαση του Υπουργού Προεδρίας της Κυβέρνησης. 

3. Τις διατάξεις του άρθρου 29 Α του Ν. 1558/1985 (άρ¬ 
θρο 27 Ν. 2081 /1992) (154/Α) και το γεγονός ότι από την 
έκδοση του παρόντος διατάγματος δεν προκαλείται δα¬ 
πάνη σε βάρος του Κρατικού Προϋπολογισμού (Έγγραφο 
Υπουργείου Εργασίας 100325/1992). 


4. Την αριθ. 129/93 γνωμοδότηση του Συμβουλίου της 
Επικράτειας, μετά πρόταση των Υπουργών Προεδρίας της 
Κυβέρνησης, Εσωτερικών και Εργασίας, αποφασίζουμε: 

Άρθρο μόνο 

Διατήρηση αρμοδιοτήτων από τον Υπουργό 

Διατηρούνται, σύμφωνα με την παρ. 1 του άρθρου 1 του 
Ν. 2026/1992, από τον Υπουργό Εργασίας οι κατά τις 
ισχύουαες διατάξεις αρμοδιότητες, σε αντικείμενα του 
Υπουργείου Εργασίας, ως εξής: 

1. Οι κατά τις περιπτώσεις α’ - ε της παρ. 2 του άρθρου 
1 του Ν. 3200/1955 «περί διοικητικής αποκεντρώσεως», 
όπως συμπληρώθηκε με το άρθρο 8 του Ν.Δ. 3620/1956, 
αρμοδιότητες. 

2. Η έγκριση, σύμφωνα με τις κείμενες διατάξεις, απο¬ 
φάσεων κανονισμών, προγραμμάτων και λοιπών πράξεων 
των διοικητικών συμβουλίων ή άλλων οργάνων των νομι¬ 
κών προσώπων και οργανισμών που εποπτεύονται από το 
Υπουργείο Εργασίας και εδρεύουν εντός των ορίων της 
τέως Διοικήοεως Πρωτευούσης και η συγκρότηση των 
διοικητικών, υπηρεσιακών και λοιπών συμβουλίων αυ- 
τών. 

3. Η κατά την παρ. 3 του άρθρου 1 του Β.Δ. 711/70 
«περί καθορισμού των διατηρουμένων υπέρ του Υπουρ¬ 
γού και των Περιφερειακών αρχών διανομαρχιακού επιπέ¬ 
δου του Υπουργείου Εργασίας αρμοδιοτήτων, κατά τας 
παραγράφους 1 και 4 του άρθρου 1 ως και του άρθρου 4 
του Ν.Δ. 532/70», αρμοδιότητα. 

4. Αποφάσεις εγκρίσεως Προϋπολογισμού, Απολογι¬ 
σμού, Ειδικών Λογαριασμών Ανώτατου Συμβουλίου Εργα¬ 
σίας (ΑΣΕ) και Λογαριασμού Προστασίας Φορτοεκφορτω¬ 
τών Λιμενεργατών (ΛΠΦΛ). και εγγραφής πιστώσεων κατά 
τη διάρκεια της εκτέλεσης του Προϋπολογισμού και κάθε 
πράξης αναφερομένης στα πλαίσια της εκτέλεσης του 
Προϋπολογισμού του (άρθρα 1,4, 8, 9, 10, 11 και 30 Ν.Δ. 
496/74 ΦΕΚ 204/Α, άρθρα 1 και 12 Ν. 369/76 ΦΕΚ 
164/Α, Π.Δ. 368/89 ΦΕΚ 163/Α). 

5. Η έγκριση αποφάσεων των Διοικητικών Συμβουλίων 
των: Οργανισμού Απασχολήσεως Εργατικού Δυναμικού 
(ΟΑΕΔ), Οργανισμού Στεγαστικής Αποκαταστάσεως Ερ¬ 
γαζομένων (ΟΣΑΕ) (παρ. 1 του άρθρου 1 του Ν. 2116/93) 
και Οργανισμού Εργατικής Εστίας (ΟΕΕ) περί των προϋ¬ 
ποθέσεων, του χρόνου και του τρόπου εξοφλήσεως 
απλών εντόκων δανείων που χορηγούνται στο προσωπικό 
των Οργανισμών αυτών (άρθρο 17 Ν. 435/76 ΦΕΚ 251 /Α 
και άρθρο 9 Ν. 678/77 ΦΕΚ 246/Α). 

6. Αποφάσεις αναπροσαρμογής ποσών αρμοδιότητας 
Διοικητή ΟΑΕΔ για διενέργεια προμηθειών, μισθώσεων 
κλπ., καθώς και για τη χορήγηση παγίων προκαταβολών 
(άρθρο 19 Ν. 1346/84 ΦΕΚ 46/Α). 

7. Εντολή για την παρακολούθηση των περιουσιακών 
στοιχείων και των εκτελουμένων οικοδομικών έργων των 
Εποπτευομένων Οργανισμών ΟΑΕΔ, ΟΣΑΕ, ΟΕΕ του 
Υπουργείου Εργασίας και εντολή για τη μελέτη και εισή¬ 
γηση των προτάσεων και αποφάσεων των Διοικητικών 
τους Συμβουλίων, που αφορούν την καλύτερη και αποδο¬ 
τικότερη τοποθέτηση των διαθεσίμων Κεφαλαίων τους 
(άρθρο 3 παρ. 1 Π.Δ. 368/89 ΦΕΚ 163/Α). 

8. Αποφάσεις επί αιτήσεων θεραπείας, εργολάβων οι¬ 
κοδομικών εργασιών, που εκδίδονται μετά από γνώμη του 
Τεχνικού Συμβουλίου του Υπουργείου, για εκτέλεση με¬ 
λετών και έργων από εποπτευόμενα ΝΠΔΔ (άρθρο 12 Ν. 

1418/84 ΦΕΚ 23/Α, άρθρο 8 Π.Δ. 295 ΦΕΚ 146/Α και 
άρθρο 23 Ν. 716/77 ΦΕΚ 295/Α). 

9. Αποφάσεις για την έγκριση παρεκκλίσεων, όπου επι¬ 
τρέπονται από τις κείμενες διατάξεις, για τη μελέτη και 
κατασκευή έργων των εποπτευόμενων Οργανισμών 
ΟΑΕΔ, ΟΣΑΕ, ΟΕΕ μετά από γνώμη του Τεχνικού Συμ¬ 
βουλίου του Υπουργείου (Ν. 1418/84 ΦΕΚ 23/Α, άρθρο 6 
παρ. 1 και 2 Π.Δ. 295/87 ΦΕΚ 146/Α). 

10. Αποφάσεις για την έγκριση διακήρυξης και διεξαγω¬ 
γής διεθνών διαγωνισμών νια έργα των εποπτευομένων 
Οργανισμών ΟΑΕΔ, ΟΣΑΕ, ΟΕΕ μετά από γνώμη του Τε¬ 
χνικού Συμβουλίου του Υπουργείου (Ν. 1418/84 ΦΕΚ 
23/Α, άρθρο 7 Π.Δ. 295/87 ΦΕΚ 146/Α). 

11. Αποφάσεις για ρύθμιση θεμάτων λειτουργίας των 
κατασκηνώσεων, χρηματικών ποσών για την αποστολή 
παιδιών των υπαλλήλων Υπουργείου Εργασίας, Οργανι¬ 
σμού Εργατικής Εστίας και Οργανισμού Στεγαστικής Απσ- 
καταστάσεως Εργαζομένων στις κατασκηνώσεις, καθώς 
και οι όροι και οι προϋποθέσεις πληρωμής των δαπανών 
(άρθρο 7 Ν. 678/77 ΦΕΚ 246/Α, όπως συμπληρώθηκε 
από τις διατάξεις του άρθρου 30 του Ν. 1836/89 ΦΕΚ 
79/Α). 

12. Αποφάσεις διάθεσης των αυτοκινήτων, μηχανημά¬ 
των, επίπλων και σκευών και κάθε εφοδίου στις Περιφε¬ 
ρειακές Υπηρεσίες του Υπουργείου Εργασίας (Π.Δ 
368/89 ΦΕΚ 163/Α). 

13. Έγκριση των αποφάσεων του Δ.Σ. του ΟΕΕ για τη 
διάθεση χρηματικών ποσών προς επέκταση, εξοπλισμό, 
ανακατασκευή, αναπαλαίωση και συντήρηση του κτιρίου 
της ΓΣΕΕ (άρθρο 26 Ν. 2008/92 ΦΕΚ 16/Α). 

14. Απόφαση για τον καθορισμό επικινδύνων, βαριών ή 
ανθυγιεινών εργασιών, καθώς και εργασιών που βλάπτουν 
την ψυχική υγεία και γενικά εμποδίζουν την ελεύθερη 
ανάπτυξη της προσωπικότητας των ανηλίκων, στις οποίες 
απαγορεύεται να απασχολούνται ανήλικοι ύστερα από 
γνώμη του Συμβουλίου Υγιεινής - Ασφαλείας της Εργα¬ 
σίας (άρθρο 2 παρ. 2 Ν. 1837/89 ΦΕΚ 85/Α). 

15. Απόφαση για το επιτρεπτό απασχόλησης ανηλίκων 
και σε άλλες παρεμφερείς απασχολήσεις, εκτός αυτών 
που αναφέρονται στο άρθρο 3 παρ. 1 εδ. α' του Ν. 1837/ 

1989, ύστερα από γνώμη της αντιπροσωπευτικότερης ορ¬ 
γάνωσης των εργαζομένων και εργοδοτών του χώρου (άρ¬ 
θρο 3 παρ. 1β Ν. 1837/89 ΦΕΚ 85/Α). 

16. Απόφαση για τον καθορισμό κάθε αναγκαίας λεπτο¬ 
μέρειας για την εφαρμογή του άρθρου 7 του Ν. 1837/89 
που αναφέρεται στην κανονική άδεια και την άδεια εξετά¬ 
σεων των ανηλίκων (άρθρο 7 παρ. 4 Ν. 1837/89 ΦΕΚ 
85/Α). 

17. Απόφαση για τον καθορισμό της διαδικασίας έκδο¬ 
σης, ανανέωσης, αφαίρεσης και αντικατάστασης του βι¬ 
βλιαρίου εργασίας ανηλίκων και ρύθμιση του περιεχομέ¬ 
νου, του χρόνου ισχύος του και κάθε άλλης αναγκαίας λε¬ 
πτομέρειας (άρθρο 8 παρ. 3 Ν. 1837/89 ΦΕΚ 85/Α). 

18. Απόφαση για τον καθορισμό της διαδικασίας έκδο¬ 
σης, του περιεχομένου και του τρόπου τήρησης του μη¬ 
τρώου ανηλίκων και κάθε άλλης αναγκαίας λεπτομέρειας 
(άρθρο 10 παρ. 3 Ν. 1837/89 ΦΕΚ 85/Α). 

19. Απόφαση για την αναπροσαρμογή του ύψους του 
προστίμου που επιβάλλεται στους παραβάτες του Ν. 
1837/89 «Για την προστασία των ανηλίκων» (άρθρο 18 
παρ. 4 Ν. 1837/89 ΦΕΚ 85/Α). 

20. Απόφαση για τη χορήγηση ειδικής άδειας απουσίας 


με αποδοχές στο προσωπικό των επιχειρήσεων του ιδιωτι¬ 
κού τομέα για την άσκηση του εκλογικού δικαιώματος 
κατά τις βουλευτικές και δημοτικές - κοινοτικές εκλογές 
(παρ. 4 του άρθρου 96 Π.Δ. 265/89 ΦΕΚ 126/Α, άρθρα 
36-37 Π.Δ. 323/89 ΦΕΚ 146/Α). 

21. Απόφαση για τον καθορισμό των στοιχείων που πε¬ 
ριλαμβάνονται στο έγγραφο αναγγελίας της λύσης της 
σχέσης εργασίας του ΟΑΕΔ (άρθρο 9 παρ. 3 Ν. 3198/55 
ΦΕΚ 98/Α). 

22. Απόφαση για τον καθορισμό παραβόλου για την 
υποβολή, έγκριση ή τροποποίηση κανονισμών εργασίας 
(άρθρο 5 παρ. 3 Ν. 3789/57 ΦΕΚ 210/Α). 

23. Απόφαση για τον καθορισμό κάθε θέματος που 
αφορά τον τρόπο εισπράξεως των αποδοχών των ηθο¬ 
ποιών, τη σχέση του Ταμείου Εργασίας Ηθοποιών με τον 
εργοδότη και τον ηθοποιό και την απόδοση των αποδοχών 
στους εργαζομένους ηθοποιούς, ύστερα από πρόταση 
του Δ.Σ. του Ταμείου Εργασίας Ηθοποιών (Τ.Ε.Η.) (άρθρο 
34 παρ. 2 Ν. 1836/89 ΦΕΚ 79/Α). 

24. Απόφαση για την έγκριση επένδυσης διαθεσίμων 
κεφαλαίων του «Λογαριασμού Προστασίας των εργαζομέ¬ 
νων από την αφερεγγυότητα του εργοδότη» (άρθρο 4 παρ 
2 Π.Δ. 1/90 ΦΕΚ 1/Α). 

25. Απόφαση για την αύξηση των χρονικών ορίων απου¬ 
σίας των εργαζομένων με οικογενειακές υποχρεώσεις 
(άρθρο 18 Ν. 1483/84 ΦΕΚ 153/Α). 

26. Απόφαση για την επίλυση αμφισβητήσεων εφαρμο- 
γής ή όχι, σε μια επιχείρηση, σ' ένα κλάδο επιχείρησης 
κ.λ.π. της Διεθνούς Σύμβασης Εργασίας 103/52, που κυ¬ 
ρώθηκε με τον Ν. 1302/82 (άρθρο πέμπτο Ν. 1302/82 
ΦΕΚ 133/Α). 

27. Απόφαση για παρέκκλιση από τα χρονικά όρια εργα¬ 
σίας, σε περίπτωση έκτακτης συσσώρευσης εργασίας, 
την οποία δεν μπορεί να αντιμετωπίσει ευχερώς το υπάρ- 
χον προσωπικό (άρθρο 1 παρ. 2 του Π.Δ. της 27.6.32 ΦΕκ 
212/Α). 

28. Απόφαση για τον καθορισμό των όρων εργασίας των 
αρτεργατών (άρθρο 50 παρ. 3 Ν.Δ. 2698/1953 ΦΕΚ 315/ 

Α). 

29. Απόφαση για θέματα χρονικών ορίων εργασίας στις 
βιομηχανίες (Ν. 2269/1920 ΦΕΚ 145/Α). 

30. Απόφαση που εκδίδεται μετά γνώμη του Ανωτάτου 
Συμβουλίου Εργασίας για χορήγηση άδειας υπερωριακής 
απασχόλησης των εργαζομένων όλων των επιχειρήσεων 
και εργασιών γενικά, όπως επίσης και του Δημοσίου και 
των ΝΠΔΔ επί πλέον των δΓ εκάστη κατηγορία επιτρεπο- 
μένων ανωτάτων ορίων υπερωριακής απασχόλησης, σε 
ορισμένες ρητά αναφερόμενες περιπτώσεις (άρθρο 1 
Ν.Δ. 264/1973 ΦΕΚ 342/Α). 

31. Απόφαση που καθιερώνει την 1 η Μαΐου ως ημέρα 
υποχρεωτικής αργίας και μεταθέτει συγχρόνως την αργία 
αυτή σε άλλη εργάσιμη ημέρα, όταν αυτή συμπίπτει με 
ημέρα της Μεγάλης Εβδομάδας ή την Κυριακή του Πάσχα 
(άρθρο 7 Ν. 74/75 ΦΕΚ 139/Α και άρθρο 1 Α.Ν. 380/68 
ΦΕΚ 85/Α). 

32. Απόφαση για θέματα που αφορούν την εβδομαδιαία 
ανάπαυση στο εμπόριο (Ν. 1174/81 ΦΕΚ 182/Α) «Περί 
κυρώσεως της ψηφισθείσης εις Γενεύη το έτος 1957 υπ’ 
αριθμ. 106 Διεθνούς Συμβάσεως περί της εβδομαδιαίας 
αναπαύσεως εις το εμπόριο και τα γραφεία»). 

33. Απόφαση για τον καθορισμό του υποδείγματος του 
βιβλίου Δρομολογίων των φορτηγών αυτοκινήτων (άρθρο 

4 παρ. 1 Β.Δ. 28.1.1938 ΦΕΚ 35/Α) και του Ειδικού Βι¬ 
βλίου Δρομολογίου των αυτοκινήτων ιδιωτικής χρήσεως 
(άρθρο 5 παρ. 1 Β.Δ. 14.8.1950 ΦΕΚ 202/Α). 

34. Απόφαση για επαύξηση των ημερών της κανονικής 
ετήσιας άδειας των εργαζομένων που είναι ανάπηροι {άρ¬ 
θρο 5 παρ. 3 Ν. 1648/86 ΦΕΚ 145/Α). 

35. Απόφαση για την έγκριση κανονισμών εργασίας και 
τιμολογίων αμοιβής των απασχολουμένων στις φορτ/κές 
εργασίες ξηρός (άρθρο 39 Ν. 3239/55 ΦΕΚ 125/Α και άρ¬ 
θρο 3 Ν.Δ. 1254/49 ΦΕΚ 288/Α). 

36. Απόφαση για τη σύσταση των ΚΑΦ και ο καθορισμός 
των πόρων αυτών (άρθρο 6 Ν.Δ. 1254/49 ΦΕΚ 288/Α, 
όπως ερμηνεύθηκε με το άρθρο 26 Ν.Δ. 3083/54 ΦΕΚ 
247/Α όσον αφορά τους πόρους). 

37. Έκδοση απόφασης για τον τρόπο διοίκησης, διαχεί¬ 
ρισης, ελέγχου και λειτουργίας του Λογαριασμού Επιδό¬ 
ματος Γάμου των φορτοεκφορτωτών, καθώς και των 
προϋποθέσεων και της διαδικασίας χορηγήσεως του επι¬ 
δόματος (άρθρο 3 παρ. 2 Ν. 1082/80 ΦΕΚ 250/Α). 

38. Απόφαση για κήρυξη υποχρεωτικής Συλλογικής 
Σύμβασης Εργασίας (άρθρο 11 παρ. 2 Ν. 1876/90 ΦΕΚ 
27/Α). 

39. Απόφαση για μη έγκριση του συνόλου ή μέρους των 
ομαδικών απολύσεων όταν η επιχείρηση ή εκμετάλλευση 
έχει υποκαταστήματα σε δύο ή περισσότερους νομούς 
(άρθρο 5 Ν. 1387/83 ΦΕΚ 110/Α). 

40. Απόφαση για τον καθορισμό του τρόπου έκδοσης 
του βιβλιαρίου εργασίας των ξενοδοχοϋπαλλήλων, του τύ¬ 
που και της ανανέωσής τους, καθώς και κάθε αναγκαίας 
σχετικής λεπτομέρειας (άρθρο 6 παρ. 1 Ν. 1077/80 ΦΕΚ 
225/Α). 

41. Απόφαση για τον καθορισμό της διαδικασίας, των 
δικαιολογητικών και κάθε άλλης λεπτομέρειας για έκδοση 
επαγγελματικής ταυτότητας στους εργαζομένους στα ξε¬ 
νοδοχεία, εστιατόρια, κέντρα διασκέδασης, μπαρ κ.λ.π. 
(άρθρο 18 παρ. 3 Ν. 1545/85 ΦΕΚ 91/Α). 

42. Απόφαση για την προστασία των εργαζομένων από 
το βενζόλιο (άρθρο 5 Ν. 61/7.7.75 ΦΕΚ 132/Α). 

43. Απόφαση καθορισμού λεπτομερειών για την Υγιεινή 
και Ασφάλεια των εργαζομένων στα εργοτάξια και σε έργα 
αρμοδιότητας πολιτικού μηχανικού (άρθρο 113 Π.Δ. 
1073/16.9.81 ΦΕΚ 260/Α). 

44. Απόφαση για τον καθορισμό προϋποθέσεων υπα¬ 
γωγής μεμονωμένων ατόμων στα προγράμματα του ΟΣΑΕ 
(Ν. 1138/72 ΦΕΚ 63/Α). 

45. Απόφαση για την έγκριση συμπληρωματικών δα¬ 
νείων από τα στεγαστικά κεφάλαια του ΟΣΑΕ σε δικαιού¬ 
χους του (άρθρο 12 Ν. 1641/86 ΦΕΚ 122/Α). 

46. Απόφαση για την αναπροσαρμογή ποσοστών και πο¬ 


σών που προβλέπονται στο άρθρο 7 του Ν. 1641/86 σχε¬ 
τικά με την εξόφληση παλαιών οφειλών από δάνεια (άρθρο 
7 Ν. 1641/86 ΦΕΚ 122/Α). 

47. Απόφαση για τον καθορισμό προϋποθέσεων για την 
υπαγωγή των πολιτικών προσφύγων στα στεγαστικά προ¬ 
γράμματα του ΟΣΑΕ (άρθρο 14 Ν. 1849/89 ΦΕΚ 113/Α). 

48. Απόφαση για τον καθορισμό αμοιβής των δικαστι¬ 
κών αντιπροσώπων στις εκλογές των συνδικαλιστικών ορ¬ 
γανώσεων (άρθρο 29 παρ. 3 Ν. 1264/82 ΦΕΚ 79/Α). 

49. Απόφαση για τον καθορισμό της διαδικασίας εκδό- 
σεως, σχήματος και λοιπών στοιχείων του συνδικαλιστικού 
εκλογικού βιβλιαρίου (άρθρο 29 παρ. 2 Ν. 1264/82 ΦΕΚ 
79/Α). 

50. Απόφαση για την αύξηση του ποσοστού που διατί¬ 
θεται κατ’ έτος από τον Προϋπολογισμό του Οργανισμού 
Εργατικής Εστίας για την ενίσχυση του Ταμείου Αλληλο¬ 
βοήθειας του προσωπικού αυτής (άρθρο 8 παρ. 2 Ν. 
678/77 ΦΕΚ 246/Α). 

51. Απόφαση για την ίδρυση πειραματικών ινστιτούτων 
Επαγγελματικής Κατάρτισης και Απασχόλησης στις περι¬ 
φέρειες της χώρας (άρθρο 4 Ν. 1836/89 ΦΕΚ 79/Α που 
τροποποιήθηκε με το άρθρο 16 Ν. 2009/92 ΦΕκ 18/Α). 

52. Αποφάσεις για την ανάθεση εκπόνησης μελετών για 
την κατασκευή κτιρίων, ανάθεση κατασκευής, παρακο¬ 
λούθησης, ελέγχου, διοίκησης και εποπτείας των έργων 
και εκπόνησης μελετών επισκευής και συντήρησης κτι¬ 
ρίων «Στέγης Λιμενεργάτη» (Ν. 1418/84 ΦΕΚ 23/Α, Ν. 
716/77 ΦΕΚ 295/Α, Π.Δ. 696/74 ΦΕΚ 301/Α, Π.Δ. 
609/85 ΦΕΚ 223/Α, Π.Δ. 165/87 ΦΕΚ 83/Α, Π.Δ. 
194/79 ΦΕΚ 53/Α). 

53. Απόφαση για την αγορά οικοπεδικών εκτάσεων για 
την Ιδρυση και λειτουργία θερινών κατασκηνώσεων (Ν. 
715/79 ΦΕΚ 212/Α και απόφαση Υπουργού Εργασίας 
14465/90 ΦΕΚ 448/Β, που κυρώθηκε με το άρθρο 25 
παρ. 5 Ν. 1876/90 ΦΕΚ 27/Α). 

Στον Υπουργό Εργασίας αναθέτουμε τη δημοσίευση και 
εκτέλεση του διατάγματος αυτού. 

Αθήνα, 22 Μαρτίου 1993 

